### Beslutninger:

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 27. april 2022 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 20. april 2022.

Enhedslisten de Rød-Grønnes byrådsgruppe kunne ikke tiltræde indstillingen.

###

Anlægsbevilling til nyt botilbud i Malling med 26 handicapboliger og seks servicelovsboliger samt 32 lærings- og beskæftigelsespladser til mennesker med handicap.

### Resume

For at sikre det fremtidige behov for boliger og pladser på socialområdet, afsatte byrådet i Budget 2018 anlægsmidler til etablering af 26 nye almene handicapboliger. Efterfølgende afsatte byrådet i Budget 2021, i forbindelse med den nye 10-årige investeringsplan, anlægsmidler til nye servicelovsboliger samt lærings- og beskæftigelsespladser.

På den baggrund foreslår MSB, at der opføres et nyt botilbud i Malling med samlet 26 almene handicapboliger med tilknyttet serviceareal, seks servicelovsboliger samt 32 lærings- og beskæftigelsespladser.

Byggeriets samlede bruttoareal bliver 3.199 m². Projektets samlede anlægsudgift beløber sig til brutto 80 mio. kr. og netto 36,4 mio. kr. Finansieringen af nettoudgiften sker via de afsatte rådighedsbeløb i Budget 2018 og Budget 2021 idet restudgiften finansieres af huslejebetalte lån.

Efter tidsplanen vil byggeriet kunne igangsættes i 2023 med forventet ibrugtagning i 2025.

### Beslutningspunkter

Det indstilles:

At 1) der meddeles anlægsbevilling på 47,3 mio. kr. inkl. moms til etablering af 26 almene handicapboliger, en anlægsbevilling på 6,9 mio. kr. ekskl. moms til tilhørende servicearealer, samt en anlægsindtægtsbevilling på 1,0 mio. kr. ekskl. moms i statsligt servicearealtilskud.

At 2) der meddeles tilsagn om støtte til almene handicapboliger og servicearealer på statens vegne i henhold til lov om almene boliger og herunder godkendelse af skema A og Kaspar Schou

At 3) der meddeles anlægsbevilling på 10 mio. kr. ekskl. moms til etablering af seks nye servicelovsboliger inkl. servicearealer samt anlægsbevilling på 15,8 mio. kr. ekskl. moms til 32 lærings- og beskæftigelsespladser.

At 4) der til finansiering af anlægsbevillingerne afsættes rådighedsbeløb som vist i indstillingens afsnit 7, tabel 2

At 5) [adresse] samlede nettoudgift jf. indstillingens afsnit 7, tabel 1 på 36,4 mio. kr., finansieres via 10,6 mio. kr. ifm. Budget 2018 og med 25,9 mio. kr. ifm. Budget 2021, som dermed fremrykker rådighedsbeløb fra den 10-årige investeringsplan 2024-2033

At 6) der optages lån i KommuneKredit på 88 pct. af anskaffelsessummen på 47,3 mio. kr. inkl. moms for de 26 almene handicapboliger, svarende til 41,6 mio. kr. inkl. moms jf. indstillingens afsnit 7, tabel 1.

At 7) 1,7 % af den samlede anlægssum anvendes til interne udgifter til projekt- og procesledelse.

At 8) De økonomiske konsekvenser fremgår af vedlagte økonomibilag (bilag 1)

At 9) Restrådighedsbeløbet på 0,5 mio. kr. på bevilling Jon Jepsen tilbageføres til kassen